Source: http://webpravo.eu/clanky/podiely-na-zisku-v-slovenskej-pravnej-uprave-i-cast
Timestamp: 2017-09-23 18:06:11+00:00
Document Index: 9890869

Matched Legal Cases: ['§ 123', '§ 155', '§ 159', '§ 179', '§ 123', '§ 220', '§ 236', '§ 93', '§ 105', '§ 154', '§ 220', '§ 5', '§ 9', '§ 7']

Podiely na zisku v Slovenskej právnej úprave I časť. – Webpravo
Dividenda je z hľadiska práva právo na podiel zo zisku. Zmysel hovoriť o dividendách má v prípade kapitálových obchodných spoločností, kde jedným z práva osoby , ktorá drží obchodný podiel , respektíve akcie spoločnosti je právo na podiel zo zisku. Okrem toho má takáto osoba aj ďalšie majetkové právo – právo podieľať sa na likvidačnom zostatku v prípade zrušenia spoločnosti likvidáciou. V tejto súvislosti je potrebné pripomenúť, že právnická osoba ( obchodná spoločnosť ) má právnu subjektivitu odlišnú od spoločníkov a preto podiel na zisku je jediným spôsobom ako sa dostať k výsledku podnikania spoločnosti .
S tým súvisí napríklad aj zákaz vrátenia vkladu počas trvania spoločnosti, ale to je už iná téma.
Podiel na zisku spoločníka spoločnosti s ručením obmedzeným vyplýva z § 123 OBHZ a vzhľadom na právnu úpravu komanditnej spoločnosti sa vzťahuje i na komanditistov komanditnej spoločnosti.
Podiel na zisku by mal zodpovedať podielu splatených vkladov spoločníkov. Spoločenská zmluva môže zakotviť i iný spôsob rozdelenia zisku.
V akciovej spoločnosti je podiel na zisku spojený s držbou cenného papiera akcie § 155 OBCHZ. Spoločnosť môže vydať viacero druhov akcií vrátane akcií prioritných – teda s prednostným právom na dividendy § 159 OBCHZ. Hodnota týchto akcií nesmie prekročiť polovicu základného imania.
Preddavky na podiel na zisku ani úročenie vkladu nie je povolené ani pre akciovú spoločnosť § 179 ods. 5 OBCHZ – rovnako nie je možné ani vyplácať preddavky na dividendu. Rovnaký zákaz vyplýva pre spoločníkov spoločnosti s ručením obmedzeným z § 123 ods. 2 OBCHZ.
Pri jednoduchej spoločnosti na akcie je právo na podiel na zisku možno upraviť v podstate ľubovoľne na základe stanov spoločnosti § 220i OBCHZ.
Pri družstve je rozdelenie zisku upravené v § 236 OBCHZ.
Z hľadiska platného právneho stavu má zmysel hovoriť o dividendách pri nasledovnom type obchodných spoločností
Komanditná spoločnosť ( pokiaľ sa to týka komanditistov ) § 93-104 OBCHZ
Spoločnosť s ručením obmedzeným § 105-153 OBCHZ
Akciová spoločnosť § 154-220g OBCHZ
Jednoduchá spoločnosť na akcie § 220h-220zl OBCHZ
Družstvo 221 -260 OBCHZ
Je potrebné poznamenať, že existujú aj iné druhy právnických osôb ako obchodné spoločnosti a družstvo, ale s týmito väčšinou nie je spojené právo na podiel na zisku ( možno s výnimkou štátneho podniku ) .
Dividendy z hľadiska daňového
Po reforme daní z roku 2004 / zákon č. 595/2003 Z.z. / sa podiely na zisku, ktoré sú vyplácané osobám s majetkovou účasťou na spoločnosti a to aj keď sú zamestnanci spoločnosti nie sú predmetom dane. Osobám, ktoré nemajú majetkovú účasť na spoločnosti teda takéto plnenie bude posudzované ako predmet dane s tým, že podiel na zisku vyplácaný osobám – zamestnancom je síce predmetom dane, ale je od dane oslobodený v zmysle § 5 ods. 7 písm. i) zákona č. 595/2003 Z.z. o dani z príjmov.
Z hľadiska rozdelenia zisku je dôležitý zákon o účtovníctve 431/2002 Z.z. , ktorý v § 9 ustanovuje, že právnické osoby ( obchodné spoločnosti ) účtujú v sústave podvojného účtovníctva ) .
Rozdelenie zisku / úhrada straty pri právnickej pspbe sa účtuje v súlade s § 7 ods. 3,4 PU PU
(3) Pri otvorení účtov sa výsledok hospodárenia bezprostredne predchádzajúceho účtovného obdobia zaúčtuje na účte 431-Výsledok hospodárenia v schvaľovaní. Účtovný zisk sa účtuje na ťarchu účtu 701-Začiatočný účet súvahový a v prospech účtu 431-Výsledok hospodárenia vo schvaľovaní. Účtovná strata sa účtuje v prospech účtu 701-Začiatočný účet súvahový a na ťarchu účtu 431-Výsledok hospodárenia v schvaľovaní.
(4) Stav účtu 431-Výsledok hospodárenia v schvaľovaní sa účtuje
a) podľa rozhodnutia príslušného orgánu účtovnej jednotky, ak ide o účtovný zisk, zaúčtovaním v prospech príslušných účtov účtovej skupiny 41-Základné imanie a kapitálové fondy, 42-Fondy tvorené zo zisku a prevedené výsledky hospodárenia a v prospech účtu 364-Záväzky voči spoločníkom a členom pri rozdeľovaní zisku, alebo v prospech ďalších účtov v súlade s osobitnými predpismi alebo na základe rozhodnutia príslušného orgánu; ak príslušný orgán účtovnej jednotky do konca účtovného obdobia nerozhodol o rozdelení zisku, možno tento zisk alebo jeho časť účtovať na účte 428-Nerozdelený zisk minulých rokov,
b) podľa rozhodnutia príslušného orgánu účtovnej jednotky, ak ide o účtovnú stratu, zaúčtovaním na ťarchu príslušných účtov účtovej skupiny 41-Základné imanie a kapitálové fondy, 42-Fondy tvorené zo zisku a prevedené výsledky hospodárenia a na ťarchu účtu 354-Pohľadávky voči spoločníkom a členom pri úhrade straty alebo na ťarchu ďalších účtov na základe rozhodnutia príslušného orgánu; ak príslušný orgán účtovnej jednotky do konca účtovného obdobia nerozhodol o vyrovnaní straty, možno túto stratu alebo jej časť účtovať na účte 429-Neuhradená strata minulých rokov,
Účtovné znázornenie
Účtovný zisk rozdelenie
ID Na účet nerozdelený zisk minulých rokov 1000 431|428
ID Na tvorbu štatutárnych fondov 1000 431|423
ID Na rozdelenie spoločníkom 1000 431|364
ID Prídel do rezervného fondu 1000 431|421
Účtovná strata vysporiadanie
ID Na účet neuhradená strata minulých rokov 1000 429|431
ID Vyporiadanie s rezervným fondom 1000 421|431
ID Vyporiadanie ako pohľadávka voči spoločnikom 1000 354|431
ID Vyporiadanie so štatutárnymi fondmi 1000 423|431
Pokračovanie v ďaľšej časti.
Previous PREDBEŽNÉ PREJEDNANIE SPORU
Next Podiely na zisku v Slovenskej právnej úprave II. časť